stanford-oval/wikipedia huggingface dataset:
מרטן ברודר
קריירה מקצוענית > "חוק ברודר"

מאז ומתמיד נודע ברודר ביכולתו לשלוט בדיסקית ולהתחיל מהלכי התקפה עבור קבוצתו, בעיקר כשיצא משערו אל האזור שמאחוריו. לפני עונת 2004/05 קיבלה ה-NHL החלטה על חוק חדש, שמגביל את השוערים מלשחק בדיסקית מאחורי קו השער, למעט באזור בצורת טרפז ממש מאחורי השער עצמו.
הנהלת הליגה נימקה את החוק בכך ששוערים היו יוצאים משערם כדי להכות בדיסקית את מחוץ לאזור ההגנה שלהם באופן לא מבוקר, דבר הפוגם בצורת המשחק ובמשיכת הקהל שלו; אך למעשה נתפש החוק כמיועד ספציפית כדי להגביל את ברודר, ואף זכה לכינוי "חוק ברודר".
ברודר לא חסך במילים נגד החוק מאז קבלתו ועד היום. ב-2009 עלתה הצעה בהנהלת הליגה לבטל את החוק, אולם ההצעה נפלה. סימון הטרפז ו"חוק ברודר" שרירים וקיימים עד היום ב-NHL. ב-2021, כדי ליצור אחידות בענף, התקבל החוק גם בהוקי קרח הבינלאומי.
קריירה מקצוענית > 2005 - 2009

לאחר שעונת 2004/05 בוטלה בשל סכסוך עבודה בין ה-NHL לארגון השחקנים שלה, חזרה הליגה לפעול בעונת 2005/06. ברודר התקשה בחלק הראשון של העונה, ואיתו התקשתה הקבוצה כולה. שיפור ניכר ביכולתו של ברודר ככל שהעונה התקדמה הוביל לשיפור משמעותי ביכולתה של הקבוצה כולה, ובמשחק האחרון של העונה הרגילה זכתה הקבוצה באליפות הבית האטלנטי לפני הפלייאוף. הצטיינותו של ברודר בחלק האחרון של העונה הפכה אותו למועמד סופי לזכייה בפעם השלישית ברציפות בגביע וזינה, אך הפעם לא זכה ברודר בגביע. ברודר המשיך להצטיין בסדרת הסיבוב הראשון בו הביסו הדווילס את יריביהם המושבעים, ניו יורק ריינג'רס, בטרם הודחו בסיבוב השני.
ברודר הפיק עוד עונת שיא ב-2006/07, במהלכה שמר על רשת נקייה בפעם ה-85 בקריירה, ועלה למקום הראשון בקטגוריה זו בין השוערים הפעילים, ולמקום השלישי בכל הזמנים. הוא סיים את העונה עם 48 ניצחונות, ובכך שבר את שיא הניצחונות לשוער בעונה הרגילה שנקבע בשנות ה-70 של המאה ה-20. ברודר זכה בגביע וזינה בפעם השלישית בסיום העונה הרגילה. במהלך הסיבוב הראשון בפלייאוף שבר גם את שיא הניצחונות בקריירה לשוער בפלייאוף, אך יכולת ירודה שלו בסיבוב השני תרמה להדחת הדווילס.
ברודר המשיך בהישגיו בעונת 2007/08, במהלכה הפך לשוער השני בתולדות ה-NHL שמשיג 500 ניצחונות בקריירה, אחרי אליל הילדות שלו פטריק רואה. עונה לאחר מכן סבל ברודר בפעם הראשונה בקריירה מפציעה ממושכת, קרע בגיד בזרועו, שגרם לו להחמיץ כמחצית מהעונה. כשחזר לשחק שב גם להצטיין, ועם שני משחקים עם רשת נקייה הגיע ל-100 משחקי רשת נקייה בקריירה. הוא נבחר שוב לשוער העונה ב-NHL וזכה בגביע וזינה בפעם הרביעית בתוך חמש עונות.
קריירה מקצוענית > 2009 - 2015: שבירת שיאים ופרישה

עונת 2009/10 הייתה מצוינת עבור ברודר באופן אישי. הוא זכה בגביע ג'נינגס בפעם החמישית ושבר שיאי קריירה לשוער NHL - הוא רשם במהלך העונה את משחקו ה-1030 בעונה הרגילה, ושבר בכך את שיאו של פטריק רואה; ניצח משחק בפעם ה-552, ושבר שיא נוסף של רואה; ושמר בפעם ה-104 על רשת נקייה, ושבר שיא וותיק של טרי סוצ'ק. ברודר הוביל את הדווילס לעונה רגילה מצוינת עם אליפות נוספת של הבית האטלנטי, אך הדווילס הודחו במפתיע בסיבוב הראשון.
עונה לאחר מכן גילו ברודר והדווילס יכולת חלשה והחמיצו את הפלייאוף.
ברודר שבר שיא נוסף בפלייאוף של עונת 2011/12 כאשר הפך לשוער היחיד שרשם לעצמו 100 ניצחונות בפלייאוף אחרי ניצחון על פלורידה פנתרס בסיבוב הראשון. הדווילס המשיכו עד סדרת הגמר, בה נוצחו על ידי לוס אנג'לס קינגס.
עונת 2012/13, שקוצרה בשל סכסוך עבודה נוסף בליגה, הייתה פחות מוצלחת לברודר ולקבוצה, אך גם בה רשם ציון דרך, כאשר רשם לזכותו שער לרשתה של קרוליינה הוריקנס. בכך הפך לשוער היחיד בתולדות ה-NHL ששלושה שערים נרשמו לזכותו.
יכולתו של ברודר המשיכה בקו ירידה בעונת 2013/14, ולמעשה עורער קשות מעמדו כשוער הראשון של הדווילס - בעונה הרגילה שיחק ב-39 משחקים בלבד, פחות ממחצית המשחקים בעונה. לאור זאת הודיע ברודר שלא יחדש את חוזהו בדווילס עם סיום העונה, ועבר למעמד שחקן חופשי בקיץ 2014.
לאחר שהיה שחקן חופשי ללא קבוצה בתחילת עונת 2014/15, הוחתם לבסוף ברודר על ידי סנט לואיס בלוז עקב מצוקת פציעות בסגל השוערים שלה. לאחר שהספיק לשחק שבעה משחקים במדי הבלוז, נגרע מסגל הקבוצה למספר משחקים לאחר החלמת השוערים הפצועים שלה, ולבקשתו שוחרר ממנה זמנית כדי לבחון מחדש את עתידו. לבסוף הודיעו הקבוצה וברודר שיפרוש ממשחק פעיל ויצטרף אליה בתפקיד ניהולי, וברודר הודיע רשמית על פרישתו ומונה לתפקיד יועץ מיוחד למנכ"ל הבלוז.
ב-2018, לאחר שהשתתף בצוות הניהולי של נבחרת קנדה לאולימפיאדת פיונגצ'אנג, חזר ברודר למועדון בו כיכב - ניו ג'רזי דווילס - בתפקיד סגן נשיא לפיתוח עסקי.
קריירה מקצוענית > היכל התהילה

ב-2018, בתום התקופה המקובלת של שלוש שנים לאחר הפרישה, התקבל ברודר כחבר בהיכל התהילה של ההוקי קרח.
בזירה הבינלאומית

ברודר שיחק לראשונה במדי נבחרת קנדה באליפות העולם של 1996, וזכה עם הנבחרת במדליית הכסף לאחר הפסד בגמר לנבחרת צ'כיה.
שנה לאחר מכן הגן ברודר על שערה של קנדה בגביע העולם בהוקי קרח, והפסיד עם הנבחרת בסדרת הגמר מול נבחרת ארצות הברית.
באולימפיאדת נאגנו (1998), האולימפיאדה הראשונה בה השתתפו שחקני NHL, היה ברודר חבר בסגל עמוס הכוכבים של קנדה ושימש כמחליפו של פטריק רואה. בסופו של דבר לא זכה ברודר לשחק כלל באותה אולימפיאדה. קנדה, שנחשבה מועמדת למדליית זהב, סיימה אותה ללא מדליה כלל.
גם לאולימפיאדת סולט לייק סיטי (2002) הגיע ברודר כשוער מחליף, הפעם לקרטיס ג'וזף. חולשה של ג'וזף במשחקים הראשונים הזניקה את ברודר לעמדת השוער הראשון, והוא סייע לנבחרת קנדה לזכות במדליית זהב אולימפית לראשונה מזה 50 שנה.
במהדורה השנייה של גביע העולם בהוקי קרח ב-2004 היה ברודר השוער הראשון הבלתי מעורער של הנבחרת. הוא זכה עם קנדה בגביע, נבחר לשוער המצטיין בטורניר, וסיים אותו עם ממוצע ספיגה מצוין של שער אחד בלבד למשחק ואחוז הצלות של 96.1.
באליפות העולם של 2005 שוב ייצג ברודר את קנדה. הפעם לא הצטיין, אך הגיע עם קנדה עד משחק הגמר, אך גם הפעם נוצח ברודר במדי קנדה על ידי נבחרת צ'כיה.
באולימפיאדת טורינו (2006) שוב גילה ברודר יכולת בינונית, עם ממוצע ספיגה של למעלה מ-2 שערים למשחק. קנדה נוצחה ברבע הגמר והודחה מהטורניר.
אולימפיאדת ונקובר (2010) הייתה הופעתו הבינלאומית האחרונה של ברודר במדי קנדה. הוא מיעט לשחק בה, ושותף רק בשני משחקים בבית המוקדם. לאחר שגילה יכולת חלשה במשחק שנעל את הבית המוקדם מול ארצות הברית, בו ספג 5 שערים, הודח מתפקיד השוער הראשון ולא שיחק כלל בשלבים המכריעים. קנדה זכתה במדליית הזהב, למעשה, ללא תרומה ממשית שלו.
חיים אישיים

לברודר שני אחים ושתי אחיות. אחד מאחיו שיחק בייסבול מקצועני בקבוצה-בת של מונטריאול אקספוז בליגה משנית.
הוא נשוי בשנית ואב לחמישה ילדים, מהם בת אחת מאשתו הנוכחית.
הישגים ופרסים עיקריים

691 ניצחונות בעונה הרגילה - שיא NHL לשוער, השוער היחיד עם מעל 600 ניצחונות
125 משחקים בעונה הרגילה בהם שמר על רשת נקייה - שיא NHL
24 משחקים בפלייאוף בהם שמר על רשת נקייה - שיא NHL
שוער ה-NHL היחיד שכבש שלושה שערים בקריירה (כולל שער אחד בפלייאוף)
28,928 הצלות בקריירה - שיא NHL
1266 משחקי NHL בקריירה - שיא NHL לשוער (מתוכם 1259 משחקי NHL עבור קבוצה בודדת - שיא NHL בפני עצמו לשוער)
74,439 דקות משחק בקריירה - שיא NHL
מחזיק בשיא ה-NHL לשוער בדקות משחק בעונה בודדת (4697, עונת 2006/07)
מחזיק בשיא ה-NHL לשוער בניצחונות בעונה בודדת (48, עונת 2006/07)
מחזיק בשיא ה-NHL למשחקי רשת נקייה בפלייאוף בודד (7, עונת 2002/03)
3 זכיות בגביע סטנלי (1995, 2000, 2003) - כולן עם ניו ג'רזי דווילס
זכה בגביע קאלדר - רוקי העונה (1994)
4 זכיות בגביע וזינה (2003, 2004, 2007, 2008)
סטטיסטיקה בקריירה המקצוענית > מועדונים

מקרא: מש - משחקים; שע - שערים שספג; מכ - מכות לשערו; רנ - רשת נקייה (משחקים ללא ספיגת שער); שע\מש - ממוצע ספיגת שערים למשחק (משוקלל לדקות משחק בפועל); %ה - אחוז הצלות.
סטטיסטיקה בקריירה המקצוענית > בינלאומי (בוגרים)

| שנה | קבוצה | טורניר | מיקום | מש | שע | רנ | שע\מש | %ה |
| --- | --- | --- | --- | --- | --- | --- | --- | --- |
| 1996 | קנדה | אליפות העולם |  | 3 | 8 | 0 | 3.43 |  ?? |
| 1996 | קנדה | גביע העולם בהוקי קרח |  | 2 | 4 | 0 | 4.00 |  ?? |
| 1998 | קנדה | אולימפיאדת נאגנו | 4 | 0 | 0 | 0 | 0.00 |  ?? |
| 2002 | קנדה | אולימפיאדת סולט לייק סיטי |  | 5 | 9 | 0 | 1.80 |  ?? |
| 2004 | קנדה | גביע העולם בהוקי קרח |  | 5 | 5 | 1 | 1.00 |  ?? |
| 2005 | קנדה | אליפות העולם |  | 7 | 20 | 0 | 2.87 |  ?? |
| 2006 | קנדה | אולימפיאדת טורינו | 7 | 4 | 8 | 0 | 2.01 |  ?? |
| 2010 | קנדה | אולימפיאדת ונקובר |  | 2 | 6 | 0 | 2.90 |  ?? |
| סה"כ | סה"כ | סה"כ | סה"כ | 29 | 60 | 1 | 2.25 |  ?? |
ברודר בחימום לקראת משחק, 2003
ברודר במהלך משחק ב-2007
יוסף מאירהוף

| --- | --- |

יוסף מאירהוף
 לידה:  8 באפריל 1899 אוקראינה 
 פטירה:  2 בפברואר 1985 (בגיל 85) בולטימור, ארצות הברית 
 מדינה:  ארצות הברית 
 השכלה:  בית הספר למשפט של אוניברסיטת מרילנד 
 
יוסף מאירהוף (באנגלית: Joseph Meyerhoff;‏ 8 באפריל 1899, אוקראינה - 2 בפברואר 1985, ארצות הברית) היה איש עסקים יהודי-אמריקאי, פעיל ציבור ציוני ופילנתרופ.
קורות חיים

יוסף מאירהוף נולד באוקראינה בשנת 1899. עם החרפת רדיפות היהודים באימפריה הרוסית היגרה המשפחה בשנת 1906 לארצות הברית, והתיישבה בעיר בולטימור שבמדינת מרילנד. אביו עבד כמוכר בחנות מכולת.
מאירהוף סיים את לימודיו בקולג' העירוני של בולטימור והחל לעבוד בעסקי הבניין. בשנת 1930 הוא נרשם לקורס ערב במשפטים באוניברסיטת מרילנד וסיים את לימודיו עם תואר במשפטים.
בשנת 1931 נשא לאישה את רבקה לבית ויטן (Rebecca Witten) ולבני הזוג נולדו שני ילדים: הרווי מאירהוף (Harvey M. "Bud" Meyerhoff), שהתחתן עם היזמית לויס וייז, ואלינור מאירהוף (Eleanor Meyerhoff Katz).
בשנים שלאחר קבלת התואר עבד יוסף מאירהוף כעורך דין, אך לאחר מספר שנים החליט לשנות את תחום עיסוקו ולעבור לתחום הנדל"ן. הוא ייסד ביחד עם אחיו יעקב את חברת "Monumental Properties Inc". הימים היו ימי תום מלחמת העולם השנייה, ימים של אופטימיות וצמיחה כלכלית בכלל ובתחום הנדל"ן בפרט. על פי דברי יוסף מאירהוף בנתה החברה 15,000 יחידות דיור במרילנד ו-17,000 יחידות דיור ברחבי ארצות הברית.
בשנת 1974 בנו האחים מאירהוף את מרכז הקניות אדמונטון וילג' (Edmondson Village Shopping Center). מרכז קניות זה, שהיה בין הראשונים שנפתחו בארצות הברית, היה להצלחה מסחרית מסחררת.
הצלחה זו הביאה להקמת תשע-עשרה מרכזי קניות ברחבי ארצות הברית. בשנת 1979 מכרו האחים את עסקי חברת הבניה במהלך שהכניס למשפחה מאה ושמונים מיליון דולר.
יוסף מאירהוף הקדיש חלק מעושרו למטרות צדקה והקים את קרן הצדקה "The Joseph Meyerhoff Fund", התומכת במספר רב ארגונים ומוסדות.
יוסף מאירהוף, חובב מוזיקה ותרבות מושבע שימש כנשיא התזמורת הסימפונית של בולטימור, ואולם הקונצרטים של התזמורת בעיר בולטימור הוקם בתרומתו בשנת 1982 ונקרא על שמו.
בבולטימור תומכת הקרן גם במוסדות אחרים בעיר כגון מכון פיבודי (Peabody Institute) והמוזיאון לאומנות של בולטימור (Baltimore Museum of Art).
קורות חיים > הקשר לישראל

מאירהוף, שהיה יהודי חם לב ותמך בתנועה הציונית, ידוע כתורם למפעלים רבים בישראל, על שמו ובזכות תרומתו הוקמו בישראל מוסדות חינוך כגון ספריות, בתי ספר ומכוני מחקר.
במקביל עמד יוסף מאירהוף בראש מוסדות כלכליים חינוכיים ותרבותיים בארץ ובארצות הברית, ובהם קרן היסוד. מלבד זאת הוא ישב במועצות המנהלים של הטכניון, אוניברסיטת תל אביב האוניברסיטה העברית. בשנת 1957 התמנה מאירהוף לנשיא החברה הכלכלית לארץ ישראל.
לאורך השנים, נבנו בישראל מוסדות רבים המנציחים את יוסף מאירהוף, ביניהם ניתן למנות:
ספרייה עירונית בשכונת מעלות דפנה בירושלים
כיכר עירונית בשכונת קריית אליעזר בחיפה בכיכר נמצא גם מגדל מאירהוף
מתנ"ס ע"ש יוסף מאירהוף בשכונת גבעת שרת בבית שמש
ספרייה עירונית ומרכז מוזיקה בשכונת קטמונים בירושלים
מרכז לאומנות הבמה ע"ש יוסף ורבקה מאירהוף, חיפה
הספרייה העירונית בדימונה, ע"ש יוסף מאירהוף
מרכז לנוער שוחר מדע באוניברסיטה העברית בירושלים
מרכז מאירהוף לחינוך לאמנות במוזיאון תל אביב לאומנות
ספרייה עירונית ע"ש יוסף מאריהוף ביוקנעם
הספרייה העירונית באשדוד ע"ש מאירהוף
אודיטוריום בבית ציוני אמריקה
ספרייה ע"ש יוסף מאירהוף ברחובות
הסניף המרכזי של הספרייה האזורית במועצה אזורית חבל אילות
הערות שוליים

↑  י. מאירהוף בראש החברה הכלכלית, הארץ, 15 במאי 1957
↑  אמציה פלד, כיכר מאירוף, בתוך "מדריך רחובות חיפה", באתר האינטרנט של עיריית חיפה
כיכר עירונית ע"ש יוסף מאירהוף בשכונת קריית אליעזר בחיפה
Metropolis Software

| --- | --- |

 נתונים כלליים
 סוג:  אורגן של CD Projekt
 מייסדים:  אדריאן חמיילז'   גז'גוז' מייחובסקי
 תקופת הפעילות:  1992–2009 (כ־17 שנים)
 חברת אם:  CD Projekt
 מיקום המטה:  ורשה 
 משרד ראשי:  פולין ורשה, פולין
 ענפי תעשייה:  משחקי וידאו   בידור אינטראקטיבי
 מוצרים עיקריים:  Gorky 17   Archangel   Gorky Zero: Beyond Honor   Gorky Zero 2: Aurora Watching   Infernal
  
 metropolis-software.com
 
Metropolis Software הייתה חברת פיתוח משחקי וידאו פולנית שהוקמה בשנת 1992 על ידי אדריאן חמיילז' וגז'גוז' מייחובסקי. הסטודיו נקנה על ידי CD Projekt ב-2008 ונסגר ב-2009. ב-2010, מפתחי CD Projekt ומפתחי Metropolis Software הכריזו על הקמת חברת ‎11 bit studios, חברת פיתוח משחקי וידאו שהמנכ"ל שלה הוא גז'גוז' מייחובסקי.
משחקים שפותחו על ידי החברה

| שנה | כותר | פלטפורמה (ות) | ז'אנר | הערות |
| --- | --- | --- | --- | --- |
| 1993 | טאיימניצה סטטואטקי | DOS | הרפתקה מגוף ראשון |  |
| 1994 | Teenagent | DOS, Amiga | הרפתקה |  |
| 1997 | Katharsis | DOS | ארקייד, יריות |  |
| 1998 | The Prince and the Coward | Microsoft Windows | הרפתקה |  |
| 1998 | Reflux | Microsoft Windows | אסטרטגיה בזמן אמת |  |
| 1999 | Gorky 17 | Microsoft Windows | אסטרטגיה בתורים עם אלמנטים של משחק תפקידים |  |
| 2000 | Two Worlds | Microsoft Windows | תפקידים | הכותר בוטל |
| 2002 | Archangel | Microsoft Windows | פעולה עם אלמנטים של משחק תפקידים |  |
| 2003 | Gorky Zero: Beyond Honor | Microsoft Windows | פעולה |  |
| 2004 | Gorky Zero 2: Aurora Watching | Microsoft Windows | פעולה |  |
| 2005 | Skoki narciarskie 2006 | Microsoft Windows | ספורט |  |
| 2007 | Infernal | Microsoft Windows, Xbox 360 | פעולה מגוף שלישי |  |
| N/A | ‏They‏ | Microsoft Windows, Xbox 360, פלייסטיישן 3 | יריות בגוף ראשון | הכותר בוטל |
הערות שוליים

↑  IGN‏, Metropolis Joins CD Projekt Group, ‏‏18 בפברואר 2008 (באנגלית)
↑  GameBanshee‏, CD Projekt Shuts Down Metropolis Software, ‏‏26 באוקטובר 2009 (באנגלית)
| --- | --- |
בקרת זהויות :  VIAF: 136313698   WorldCat (עם VIAF): 136313698 
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
בלוטת האצטרובל

| --- | --- |

 שיוך:  אפיתלמוס 
 תיאור ב:  האנטומיה של גריי (מהדורה 20) (1277) 
 מזהים
 לטינית (TA98):  glandula pinealis 
 טרמינולוגיה אנטומיקה:  A11.2.00.001 
 TA2 (2019):  3862 
 מזהה נרולוקס:  birnlex_1184 
 מזהה נרוניימס:  297 
 FMA:  62033 
 קוד MeSH:  A06.300.635 
 מזהה MeSH:  D010870 
 מערכת השפה הרפואית המאוחדת:  C0031939 
 
בלוטת האצטרובל (TA: Glandula pinealis, באנגלית: Pineal gland) היא בלוטה אנדוקרינית קטנה.
אצל האדם, בלוטת האצטרובל מצויה במרכז המוח, בגובה העיניים בצידו האחורי בין שתי ההמיספרות.
בלוטת האצטרובל היא מבנה יחיד. כלומר, להבדיל ממבנים רבים אחרים במוח היא לא מחולקת לזוגות צידיים (חלק ימני וחלק שמאלי).
תפקוד

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בלוטת האצטרובל מקושרת למערכת העצבים הסימפתטית ובמיוחד ל-(Superior cervical ganglion (SCG.
תפקידה העיקרי לתווך בין גירויים עצביים להפרשה הורמונאלית, לווסת את השעון הביולוגי אצל בעלי חיים.
תפקיד נוסף של בלוטת האצטרובל הוא ייצור ההורמון מלטונין. למלטונין יש חשיבות רבה בתהליכי ההזדקנות, חוסנה של מערכת החיסון, גדילת ילדים ועוד.
גודל הבלוטה

גודל הבלוטה הוא כגודל אפונה וככל הנראה בגלל המחזור החודשי, יש אצל נשים בלוטת אצטרובל גדולה יותר מאשר אצל גברים. בלוטת האצטרובל מאבדת מגודלה ככל שמתבגר ומזדקן האדם, עד שבגיל 70 גודלה רק כ־10% מגודלה המרבי.
היסטוריה ומחקר

בעבר לא הובנו תהליכים ביולוגיים רבים, ובהם לא הובנו גם תפקידיה של בלוטת האצטרובל שנחשבה לבלוטה מנוונת שהיה לה תפקיד רק אצל בני האדם הקדמונים. לכן, עד שהומצאה שיטת הטומוגרפיה הממוחשבת (CT) לסריקת המוח, התייחסו לבלוטת האצטרובל רק כאל סמן לקו האמצע של המוח בעת ביצוע צילומי רנטגן.
בלוטת האצטרובל בפילוסופיה

לבלוטת האצטרובל נודע תפקיד חשוב בפילוסופיה המודרנית כאשר הפילוסוף הצרפתי רנה דקארט ניסה להשתמש בה כדי לפתור את הבעיה הפסיכופיזית. דקארט טען שהבלוטה (או חלקים בתוכה) נעה בלי להפר את חוק שימור התנע וכך מתאפשרת השפעה של הנפש על הגוף בלא להפר את חוקי הטבע.
הסבר זה הוכח כלא נכון כאשר גילה לייבניץ את חוק שימור הווקטורים כלומר שהתנע נשאר קבוע גם בכל כיוון בנפרד.
בעקבות הלנה בלבצקי, מייסדת האגודה התאוסופית, בלוטת האצטרובל מזוהה גם עם המושג המיסטי של העין השלישית. בלבצקי הסתמכה על תאוריות מדעיות שראו בבלוטה שריד אבולוציוני לעין נוספת (עין הקודקוד).
ראו גם

תירוקסין
תריודוטירונין
TSH
קרטנת
מחלת השימוטו
מחלת גרייבס
סרטן בלוטת התריס
בלוטת יותרת הכליה
בלוטת יותרת התריס
תת-תריסיות מולדת (קרטיניזם)
עמידות להורמון בלוטת התריס
הערות שוליים

1 2  לאודון משה, (2010). השפעת מלטונין בשחרור מושהה על הפרעות שינה ומקצבים יומיים אחרים. הפרעות שינה במבוגרים וילדים, 1: 18-23.
1 2  Mark R. Rosenzweig, Arnold L. Leiman, S. Marc Breedlove (1999). Biological psychology: an introduction to behavioral, cognitive, and clinical neuroscience. 2nd ed. Sunderland, Massachusetts: Sinauer Associates.
↑  Lokhorst, Gert-Jan (2015). Descartes and the Pineal Gland. The Stanford Encyclopedia of Philosophy.
| --- | --- |
בקרת זהויות :  NLI: 987007548683705171  BnF: cb11967934k (data)  GND: 4067869-6  LCCN: sh85102232  NDL: 00572092  NKC: ph1076989  TA98: A11.2.00.001
רב-בריח

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  בריח
 מייסדים:  אברהם בחרי, משה דולב
 תקופת הפעילות:  1973–הווה (כ־51 שנים)
 חברות בנות:  חברת הנעילה, רב-בריח אנרגיה, בריח-גולן
 משרד ראשי:  ישראל אשקלון, ישראל
 שליטה בחברה:  שמואל דונרשטיין
 ענפי תעשייה:  תעשייה לענף הבנייה
 מוצרים עיקריים:  דלתות כניסה, דלתות פנים, דלתות אש, דלתות ירי, מוצרי נעילה, מערכת סינון לממ"ד ומוצרים נוספים למרחב המוגן, שערים, פיגומים ומוצרי יציקה לשלד
 שווי שוק:  340 מיליון ש"ח (12 בדצמבר 2024)
 הכנסות:  714 מיליון ש"ח (2023)
 רווח תפעולי:  38.1 מיליון ש"ח (2023)
 רווח:  5.89 מיליון ש"ח (2023)
 הון עצמי:  248 מיליון ש"ח (2023)
 סך המאזן:  1.11 מיליארד ש"ח (2023)
 יו"ר:  שמואל דונרשטיין
 מנכ"ל:  שמואל דונרשטיין
 עובדים:  1000
  
 האתר הרשמי של החברה
 
סמליל רב-בריח עד לשנת 2009
סמליל החברה מ-2009 ועד ל-2018
רב-בריח (08) תעשיות בע"מ, המוכרת במותג רב-בריח, היא חברה ציבורית ישראלית שנוסדה בשנת 1973 על ידי אברהם בחרי ומשה דולב ונמצאת בשליטתו של איש העסקים וחתן פרס התעשייה שמואל דונרשטיין. החברה מתמחה בפיתוח, ייצור ושיווק של סל מוצרים רחב לענף הבנייה הכולל דלתות מכל הסוגים, מוצרי מיגון, שערים, מסנני חל"כ ועוד. וגם של מוצרי נעילה high security המשווקים בארץ וברחבי העולם.
פעילות החברה

לחברה שבעה מפעלים, ארבעה מהם שוכנים באזור התעשייה הדרומי של אשקלון, אחד באזור התעשייה בכרמיאל ושניים באריאל. בחברה מועסקים מעל ל-1,000 עובדים. המפעלים משתרעים על פני שטח של כ-36,000 מטר רבוע.
החברה פועלת בחמישה מגזרי פעילות: מגזר הבנייה הרוויה, בנייה מוסדית, שוק הפרטי, מגזר הנעילה ומגזר האנרגיה ומייצאת למעל 50 מדינות.
היסטוריה

במהלך שנות ה-70 של המאה ה-20 נרשמה עלייה משמעותית במספר אירועי חדירה ופריצה לבתים בישראל שביצעו ארגוני טרור פלסטיניים.[דרוש מקור] אירועים אלה הובילו לירידה ברמת הביטחון האישי ולדרישה להחליף את דלתות העץ, שהיו מקובלות אז בבתים בישראל, בדלתות שיספקו רמת הגנה גבוהה יותר. בשנת 1972, בעקבות גל פריצות נרחב לביתה, נכנסה לקוחה לחנות מנעולים בשם האחים ביטר בע"מ, בבעלות יחיאל אלטמן, ברחוב אלנבי בתל אביב וביקשה התקנת 4 מנעולים בדלת הכניסה של דירתה. בקשה מיוחדת זו סקרנה את הפקיד שטיפל בה, אברהם בחרי, והובילה, למעשה, להקמת חברת רב-בריח ובהמשך את פיתוחה של דלת ה"פלדלת".
כעבור כשנה מאותו המפגש נוסדה בבית המסחר למנעולים חברת רב-בריח, על ידי אברהם בחרי וחברו משה דולב, אשר התחילה לפתח, לייצר ולמכור דלתות ביטחון, מנעולים וצילינדרים. תחילה הותקנו מנעולי החברה בדלתות עץ ובהמשך בדלתות פלדה, דבר שהוביל, למעשה, לפיתוח דלת ה"פלדלת" בשנת 1977. באותה השנה שכרו אברהם בחרי ומשה דולב מחסן קטן בגודל של 14 מטר רבוע בו התחילו את פעילותם העסקית. שנתיים מאוחר יותר, בשנת 1979, בעקבות העלייה בביקוש דלתות ה"פלדלת", הקימה החברה מפעל ביבנה שהשתרע על פני 2,300 מטר רבוע. מספר שנים לאחר מכן העתיקה החברה את מיקומה למפעל בגודל של 8,200 מטר רבוע באזור התעשייה ברקן.
בדצמבר 1999 חתם אברהם בחרי על הסכם למכירת כל מניותיו בחברת רב-בריח לחברת Assa Abloy השוודית. רכישת מניות בחרי הקנתה בפועל ל-Assa Abloy ‏89 אחוזים מההון ברב-בריח.
עם חתימת ההסכם, אברהם בחרי הציע לקנות בחזרה מ-Assa Abloy את בנייני "קריית רב-בריח" ואת חטיבות רב-בריח שעסקו בייצור דלתות ומוצרי הגנה לרכב, פעילויות אשר הפסידו סכומים ניכרים לחברה באותה עת. חטיבות אלו היו מחוץ לתחום פעילותה הבינלאומית של החברה השוודית.
ב-31 בינואר 2000 מכר בחרי את כל מניותיו ברב-בריח (78.5%) ל-Assa Abloy תמורת 113.5 מיליון דולר, ובמאי 2000, השלים בחרי את רכישת חטיבות ייצור ושיווק הדלתות ומוצרי ההגנה לרכב - תמורת 45 מיליון דולר.
לאחר שנמכרה ל-Assa Abloy, חברת רב-בריח, שעסקה כעת בייצור מנעולים בלבד, אימצה את השם "מולטילוק" - שהיה שמה הלועזי של קבוצת רב-בריח לפני מכירתה ופיצולה (Mul-T-Lock), ואילו החטיבות שנמכרו לאברהם בחרי קיבלו את השם המקורי, "רב-בריח". שמה המלא של החברה בבעלות Assa Abloy הפך ל"רב בריח מולטילוק בע"מ" בעוד שהחברה בבעלות בחרי נקראה "רב בריח השקעות בע"מ".
בין "מולטילוק" ל"רב בריח" התקיימו עימותים משפטיים אחדים, בטענה של הפרת סימני מסחר.
במאי 2008 הוצא צו הקפאת הליכים לקבוצת רב בריח וביולי 2008 נרכשה חטיבת הדלתות של רב-בריח על ידי היזם שמואל דונרשטיין. בשנת 2009 עברה החברה מיתוג מחדש על ידי המעצב פיליפ בולקיה (Philip Bulakia) ושדרגה את לוגו הדמות השרירית המוכרת בדמות חדשה – דמות המגן והלפיד.
בינואר 2011 הקימה רב-בריח מחדש את חטיבת מוצרי הנעילה אשר מתמחה בתכנון, פיתוח וייצור של מנעולים, צילינדרים, מערכות נעילה מכניות ואלקטרומכניות ומוצרי נעילה אלקטרוניים.
בשנת 2013 רכשה החברה את פעילות השערים של חברת פז-גל.
בשנת 2014 רכשה את פעילות דלתות הפנים של חברת מזונייט – אופן גלרי מידי בית המשפט.
בשנת 2021 ינואר החברה הפרידה את חטיבת מוצרי הנעילה לחברת בת ששמה "רב בריח מוצרי נעילה",
בנוסף באותו חודש רכשה את חברת נוריאלי, חברה המתמחה בפתרונות ליציקות ועבודת השלד של הבניין כפיגומים, מגדלי אקרו, ועוד.
באוגוסט 2021 החלו ניירות הערך של החברה להיסחר בבורסה לניירות ערך בתל אביב.
כמו כן באותו חודש הוקמה חברת הבת "רב-בריח אנרגיה" העוסקת בתחום ההפצה והלוגיסטיקה הסולארית.
פלדלת

דלת ה"פלדלת" הראשונה הורכבה, כאמור, בשנת 1977 כשמנעול של חברת רב-בריח הוטמן בתוך דלת פלדה. דלתות ה"פלדלת" הראשונות נצבעו בצבע אפוקסי מבריק, דבר אשר הוביל לגל תלונות מקרב לקוחות החברה, היות שהצבע המבריק שיווה לדלתות מראה של מכוניות. בבדיקות שנעשו באותה תקופה מול לקוחות פוטנציאליים נמצא כי רבים נרתעו מדלת ה"פלדלת" המבריקה וסירבו להחליף את דלת העץ שהייתה קיימת בביתם מחשש שמראה הפלדה דווקא יגרום לאפקט הפוך אשר ימשוך את הפורצים. ואכן לאחר השקת הדלת החדשה נמכרו כ-30 דלתות בחודש בלבד.
לבעלי החברה נדרשו שנתיים נוספות של שינויים והתאמות מראה ועיצוב הדלת לטעם הישראלי. השינוי המרכזי שנעשה התבסס בעיצוב הדלת: צידה החיצוני צופה בוִינוֹרִיט (Vinorit) בגוון חום בהיר כדי לדמות מראה של עץ ובתוך הדלת נדחס צמר סלעים על מנת לגרום לעמעום קולות הנקישה על הפלדה (בדומה לקול שמתקבל בעת נקישה על דלת עץ). לאחר הכנסת השינויים הללו החלו מכירות החברה לעלות, דבר אשר התבטא בעלייה במכירות דלתות ה"פלדלת" מ-30 דלתות בחודש לכ-10,000. השינוי במראה הדלת לווה במסע פרסום נרחב, שהסלוגן שלו: ”מה את דואגת? יש פלדלת!” הפך למטבע לשון באותה התקופה.
החברה התגאתה בכך שדלת שלה, המותקנת בשגרירות ישראל במצרים, מנעה מהפורעים בתקיפת שגרירות ישראל במצרים בשנת 2011 לפגוע באנשי השגרירות הנצורים.
פלדלת > מבנה הדלת

דלת ה"פלדלת" בנויה מ-2 מעטי פלדה מגולוונת (על מנת למנוע את נזקי המתכת בתהליכי חמצון-חיזור) בעובי 1.25 מ"מ עם חיזוקי אורך מרותכים. בדלת מותקנת מערכת נעילה רב-בריחית המורכבת מ-7 בריחים שמתחברים לשלוש פאות משקוף הדלת:
5 בריחים מתחברים למשקוף לצד המנעול.
בריח אחד מתחבר למשקוף העליון.
בריח אחד מתחבר למשקוף אליו מתחברים הצירים של הדלת.
בנוסף לכך מכילות הדלתות צילינדרים מיוחדים המקשים את פריצתן.
לקריאה נוספת

גלית חמי וסופי שולמן, להמציא כל בוקר מחדש – סיפורה של החדשנות הישראלית, ידיעות ספרים, 2018, הפרק "אל יתהלל חוגר כמפתח", עמ' 114–117
הערות שוליים

1 2 3 4 5  רב-בריח (08) תעשיות בע"מ: נתונים כספיים באתר מאי"ה.
1 2  מתוך אודות החברה, באתר הרשמי של רב-בריח
↑  ענת ג'ורג'י, "כשעזבתי את רב בריח ההון העצמי שלה היה גבוה; אחי לא ניהל טוב את העסק", באתר הארץ, 16 במאי 2008
1 2 3 4 5  מתוך "פלדלת": 40 שנות ביטחון, באתר הרשמי של רב-בריח
↑  שי שלו, ‏לאחר שהוציא את דסק"ש, מכניס בחרי מפתח שבדי לרב בריח, באתר גלובס, 20 בדצמבר 1999
↑  קרן צוריאל, ‏בחרי רוכש את פעילות רב בריח בתחום הרכב ב-45 מיליון דולר, באתר גלובס, 6 במרץ 2000
↑  רב בריח - בחרי רכש פעילות ב-45 מיליון דולר, באתר גלובס, 11 במאי 2000
↑  אליאב אללוף, Mul-T-Lock's ERP Regrets, באתר גלובס באנגלית, 8 ביוני 1999
↑  שינוי שם - רב בריח, לבלב, יונה, באתר גלובס, 6 ביוני 2000
↑  מיכל שדה, וינברג נגד שלמור: למי שייך תקציב רב בריח, באתר TheMarker‏, 11 בספטמבר 2000
↑  יצחק דנון, ‏קבוצת רב בריח: מולטילוק מפרה את הסכם חלוקת זכויות השימוש בסימני המסחר, באתר גלובס, 23 בספטמבר 2001
אמיר הלמר, פרשת מולטילוק-רב בריח מתחממת: רב בריח לבית המשפט: "מולטילוק שלחה בריונים שאיימו על חיי עד מטעמנו", באתר TheMarker‏, 13 בינואר 2002
תני גולדשטיין, מולטילוק תובעת מרב בריח 20 מיליון שקל, באתר ynet, 8 באוקטובר 2006
נועם שרביט, ‏נדחתה בקשת מולטילוק לצו מניעה נגד רב-בריח בגין הלוגו החדש שלה, באתר גלובס, 5 באוגוסט 2009
מארק שון, מנכ"ל מולטילוק הודה: "ידענו על הפרת זכויותיה של רב בריח – זה נקרא דלת מזוייפת", באתר כלכליסט, 28 בדצמבר 2009
↑  רע"א 8508/16 רב בריח (08) תעשיות בע"מ נ' רב בריח מוצרי ביטחון בע"מ
↑  אסף ליברמן, דלת ברזל אחת, תוכנית התחקירים זמן אמת, כאן 11